
Ministru kabineta sēdes protokollēmums

Informatīvais ziņojums "Par Eiropas Savienības programmas Erasmus+ aktivitātēm Eiropas Jaunatnes Dialogs nepieciešamo finansējumu 2025.–2027. gadam"

· 1. Pieņemt zināšanai iesniegto informatīvo ziņojumu.
· 2. Atļaut Izglītības un zinātnes ministrijai uzņemties papildu valsts budžeta ilgtermiņa saistības ES programmas Erasmus+ projekta “Eiropas Jaunatnes dialoga īstenošana Latvijā 2025-2027” īstenošanai Izglītības un zinātnes ministrijas budžeta apakšprogrammā 70.11.00 „Dalība Eiropas Savienības izglītības sadarbības projektos” 41 106 euro apmērā, tajā skaitā ES finansējums 26 711 euro apmērā un valsts budžeta līdzfinansējums 14 395 euro apmērā, no tiem:
· 2.1. 2025. gadā 13 703 euro, tajā skaitā ES finansējums 8 904 euro apmērā un valsts budžeta līdzfinansējums 4 799 euro apmērā;
· 2.2. 2026. gadā 13 703 euro, tajā skaitā ES finansējums 8 904 euro apmērā un valsts budžeta līdzfinansējums 4 799 euro apmērā;
· 2.3. 2027. gadā 13 700 euro, tajā skaitā ES finansējums 8 903 euro apmērā un valsts budžeta līdzfinansējums 4 797 euro apmērā.
· 3. Lai nodrošinātu šā protokollēmuma 2. punktā paredzēto, Izglītības un zinātnes ministrijai sagatavot un iesniegt pieprasījumu Finanšu ministrijā saskaņā ar Ministru kabineta 2018. gada 17. jūlija noteikumiem Nr. 421 ''Kārtība, kādā veic gadskārtējā valsts budžeta likumā noteiktās apropriācijas izmaiņas'', plānojot valsts budžeta līdzfinansējumu no budžeta resora "74. Gadskārtējā valsts budžeta izpildes procesā pārdalāmais finansējums" 80.00.00 programmas "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai".
·  
· 4. Izglītības un zinātnes ministrijai atbilstoši šī protokola 2. punktā minētajam iesniegt Finanšu ministrijā priekšlikumus maksimāli pieļaujamo izdevumu apjoma 2026.–2027. gadam precizēšanai. Finanšu ministrijai attiecīgi precizēt Izglītības un zinātnes ministrijas maksimāli pieļaujamo izdevumu apjomu 2026.–2027. gadam.

